
საქართველოს შრომის, ჯანმრთელობისა და სოციალური დაცვის 
მინისტრის ბრძანება №78/ნ
2006 წლის 9 მარტი

ქ. თბილისი
,,იმ მძიმე და განუკურნებელ   დაავადებათა ჩამონათვალის დამტკიცების შესახებ, რომლებიც წარმოადგენს სასჯელის მოხდისაგან გასათავისუფლებლად წარდგენის საფუძველს“ საქართველოს შრომის, ჯანმრთელობისა და სოციალური დაცვის მინისტრის 2003 წლის 27 მარტის №72/ნ ბრძანებაში ცვლილებების შეტანის თაობაზე
,,ნორმატიული აქტების შესახებ“ საქართველოს კანონის 36-ე მუხლის შესაბამისად, ვბრძანებ:
1. ,,იმ მძიმე და განუკურნებელ დაავადებათა ჩამონათვალის დამტკიცების შესახებ, რომლებიც წარმოადგენს სასჯელის მოხდისაგან გასათავისუფლებლად წარდგენის საფუძველს“ საქართველოს შრომის, ჯანმრთელობისა და სოციალური დაცვის მინისტრის  2003 წლის 27 მარტის №72/ნ ბრძანებით (სსმ III, 03.04.2003 წ., №26, მუხ. 239) დამტკიცებული იმ მძიმე და განუკურნებელ დაავადებათა ჩამონათვალის, რომლებიც წარმოადგენს სასჯელის მოხდისაგან გასათავისუფლებლად წარდგენის საფუძველს, მე-6 მუხლიდან ამოღებულ იქნეს პირველი და მე-4 პუნქტები.

2. ბრძანება ძალაშია გამოქვეყნების დღიდან.

ლ. ჭიპაშვილი
